Arheološko nalazište Čarnok
<s>Arheloško nalazište Čarnok nalazi se na južnim obroncima Telečke visoravni, u naselju Bačko Dobro Polje u opštini Vrbas, Srbija.</s><s>Pripada kategoriji spomenika kulture od velikog značaja, upisan u centralni registar 1995. godine.</s><s>Pokrajinski zavod za zaštitu spomenika kulture Novi Sad vodi lokalni registar.</s><s>Arheološka iskopavanja vođena su u periodu od 1984. do 1991. godine i nastavljena u XXI vijeku.</s><s>Pronađeni materijal pripada Latenskoj kulturi, prvenstveno periodu I vijeka p.n.e. Čarnok je najmlađe najočuvanije keltsko utvrđenje u Bačkoj, koju su tada naseljavali pripadnici plemena Skordisci.</s><s>Na ovom prostoru bilo je još pet keltskih naselja.</s>

<s>Naselje i nalazi 
Utvrđeno je postojanje dva tipa naselja – otvorenog u prvoj fazi  i zatvorenog izgrađenog naknadno.</s><s>U prvoj fazi iskopan je spoljašnji rov i napravljen bedem od kompaktne žute zemlje (lijesa).</s><s>Rov i bedem su široki 12 m. Bedem nije bio ojačan palisadama.</s><s>Iz te faze (otvorenog naselja) pronađena je poluukopana zemunica sa bankom, nosivim stubovima i udubljenjem u funkciji ognjišta.</s><s>U zemunici su pronađene fine keramičke zdjele sa S profilisanim obodom, zdjele koničnog oblika, amfore i pehari sa dvije drške.</s><s>Gruba keramika je zastupljena loncima tipa situla, ukrašenim češljastom ornamentikom i lonci sa jezičastim drškama na trbuhu.</s><s>Pronađene su i velike zdjele, prečnika 50 cm. peć od žute zemlje i originalni lonac za sušenje žita.</s>

<s>U drugoj fazi naselja, formiran je nadzemni horizontt i urađena fortifikacija.</s><s>Iz tog perioda pronađen je je objekat pravougaonog oblika 6,5x4,0 m, urađen u tehnici prepleta i lepa.</s><s>Tu se na banku nalazila kalotna peć i posudu koja se postavljala na peć i služila za sušenje žita.</s><s>Tragovi gareži govore da je objekat stradao u požaru.</s><s>Pronađena je siva latenska keramika i životinjske kosti.</s><s>U finoj keramici su nađeni keramički materijali sličani onima u zemunici.</s>

<s>U najmlađoj fazi naselje je dobilo konačni izgled i bilo je podijeljeno na tri dijale: radionički dio, žitna tržnica na kojoj se trgovalo hranom i stambeni dio izgrađen od nadzemnih objekata.</s><s>Keramički materijal je isti kao i u predhodnim fazama.</s><s>Pronađeni su dijelovi pokućstva (tegovi za razboj, komadi žrvnja, brus i drugo).</s>

<s>Literatura</s>

<s>Reference</s>

<s>Kelti</s>

